**Олга Токарчук, Георги Господинов и седем часа „Литературни срещи“ в два дни през юни**

**10-11 юни 2022**

**ПРОГРАМА**

**10 юни 2022 | 11:00 ч.**

**Връчване на почетното звание „доктор хонорис кауза“ на СУ "Св. Климент Охридски" на Олга Токарчук**

**Място:** Аула на СУ “Св. Климент Охридски”

Вход свободен

**10 юни 2022 | 19:00 ч.**

**Среща с писателите Олга Токарчук и Георги Господинов**

**Разговор с публиката**

**Водещ:** Димитър Кенаров

**Място:** РЦСИ „Топлоцентрала“ | Зала 1

**Вход** свободен

**11 юни 2022 | 18:00 - 01:00**

**Място:** РЦСИ „Топлоцентрала“

**Билети:**15 лв. | [EPAYGO](https://epaygo.bg/1631016985?fbclid=IwAR3b7HNp7LfLio_kCLeRnH9H_i9bjQHutNIR_DdLReeRCvZZwB6SFQH4qig)

дискусия, театрален пърформанс, литературни четения, бързи срещи, изложби, поетически видео триптих, място за превод, книжарница, тематични интерактивни зони, специална визуална среда, литературен бар, парти

с участието на Олга Токарчук

[**„Литературни срещи“**](https://www.facebook.com/literarytalks.sofia/) е заглавието на най-новата поредица от събития на [**Фондация „Прочети София“**](https://www.facebook.com/readingsofia). Тя ще се провежда няколко пъти годишно с различни гости, акценти и в разнородни формати. Началото ще бъде на **10 и 11 юни в РЦСИ „Топлоцентрала“.**

Специално за „Литературните срещи“ в София гостува носителката **на Нобелова награда за литература през 2018 г. – Олга Токарчук**. В рамките на два дни полската писателка ще има няколко различни и допълващи се срещи с българската публика.

**„Литературни срещи“ | 10 юни 2022**

На **10 юни от 11:00 ч.** на тържествена церемония в Аулата на Ректората на **Софийския университет „Св. Климент Охридски“**, Олга Токарчук ще получи почетното звание **„доктор хонорис кауза“**. В традицията на церемонията, писателката ще произнесе и специално подготвена реч за събитието.

Писателският разговор между **Олга Токарчук и Георги Господинов** ще бъде в същия ден от **19:00 ч. в** [**РЦСИ „Топлоцентрала“**](https://toplocentrala.bg/). Двамата автори ще дискутират различни художествени аспекти на творчеството им, значението на социалното, политическото, обкръжаващото и днешното за тяхната работа. Тази подчертана многостранност на срещата ще е опит да се надскочи форматът на обичайните представяния на писатели и поети и да се допусне публиката по-навътре в техния идеен и творчески свят, в различните авторски перспективи и мотивации. Срещата ще продължи с разговор с публиката. Водещ на цялата вечер ще бъде журналистът и поет Димитър Кенаров.

**„Литературни (и други) срещи“ | 11 юни 2022**

Билети в ЕPAYGO: 15 лв.

[https://cutt.ly/vGyFxfz](https://cutt.ly/vGyFxfz?fbclid=IwAR1-eMmYeQf1dz1jLxKLhstBAwKyJiTs9QfTsMye7QUapUvtOgw4qsbIEV8)

Втората вечер от летните „Литературни срещи“ ще бъде на 11 юни. **Събитието ще започне в 18:00 ч. и ще продължи чак до 01:00 ч.**

Още в началото на програмата на този [**7-часов литературен колаж**](https://www.facebook.com/events/428349085341914), разположен из пространствата на Центъра за съвременни изкуства „Топлоцентрала“ ще бъде **дискусията** с участието на **Олга Токарчук**, философа **Боян Манчев**, кураторката **Владия Михайлова** и компютърния лингвист **Александър Попов**. Тя ще е посветена на границите на изкуствата и неин модератор ще бъде литературната теоретичка и авторка на две поетични книги **Камелия Спасова**.

Вечерта ще се превърне в лабиринт от различни елементи, които ще позволяват лични, интересни и съвсем неочаквани срещи с литературата, в които публиката ще е активен участник. Всеки човек сам ще избира на кои събития от програмата иска да присъства. През останалото време той може да бъде в някоя от тематичните интерактивни или релакс зони или при Литературния бар.

Публиката няма как да пропусне книжарницата, проекта **„Книгоразделители“** на визуалната артистка **Мария Налбантова** и изложбата на илюстраторката **Таня Минчева**, посветен на **кориците и илюстрациите** в книгите на Олга Токарчук. Тази неформална атмосфера позволява всеки с лекота да поговори с двете художнички или пък да изпробва езиковия си талант, дори и без да знае полски език, като се включи в преводаческите експерименти на Фондация [„Следваща страница“](https://www.npage.org/page?id=26) и [Къщата за литература и превод](https://www.facebook.com/sofialiteraturehouse/). В интерактивното пространство **„Място за превод“** ще бъде отделено специално време на литературния превод и преводачите на Олга Токарчук на български и на други езици – там публиката ще може да се срещне с техните идеи и разкази за работата си по преводите на полската писателка.

Eдинствено по време на „Литературните срещи“ ще видим **театралния пърформанс** на режисьора **Марий Росен**, в който участват **Александър Митрев и Жана Рашева**, а автор на звуковата среда е композиторът **Мартин Каров**. Специално създаден за събитието, той включва текстове от **„Чудати разкази“** на Олга Токарчук. Отново по негова идея е и интерактивната инсталация **„Гардеробът“** по едноименния разказ на полската писателка, която може да се активира само от публиката.

Цялата **визуална средна** на „Литературните срещи“ е специално създадена от двамата сценографи от творческия колектив **„Съпромат“** – Михаела Добрева и Борис Далчев. Тяхно дело ще е и интерактивната инсталация „Литературен рубикуб“, в която публиката трябва да открие стихотворението или да „подреди“ свой стих от думите на различните кубове.

Не би било истинско литературно събитие, ако в него няма и **литературно четене.** В „Литературните срещи“ те ще бъдат три и ще са камерни. Участници в тях ще са поетите и писателите: **Димитър Кенаров, Йоана Елми, Надежда Радулова, Албена Тодорова, ВБВ, Момчил Миланов, Наталия Иванова, Йорданка Белева, Лилия Трифонова и Никола Петров**.

Поезията ще бъде акцент във видео триптиха **„Друга светлина“**, създаден от художниците **Ралица Тонева и Спартак Йорданов**. Трите видео миниатюри включват стихове от поетите **Радослав Чичев, Илко Димитров и Цвета Софрониева**, с гласовете на **актьорите Елена Димитрова, Цветан Алексиев и Юлиана Сайска** и музиката на **Любомир Брашненков и Ангел Додов**. За „Друга светлина” е еднакво вярно, че е произведение в сферата на литературното изкуство, на живописта или на аудио-визуалните форми.

Фондация „Прочети София“ организира отново и формата **„Бързи срещи“**. Тази много специална лична среща с тема, час и ограничено време със **Стефан Иванов, Владимир Полеганов, Стефан Русинов** и др. ще бъде единственото събитие със задължително предварително записване.

Юнските Срещи ще завършат на сцената на Литературния бар с **едночасово парти** на **DJ Clipper от Disco Comrades**.

Следващото събитие от „Литературните срещи“ ще бъде през ноември, отново в „Топлоцентрала“ и в съвсем различен формат.

\*\*\*

Организатор на поредицата от събития „Литературни срещи“ е фондация „Прочети София“.

"Литературни срещи" 2022 са част от Календара на културните събития на Столична община 2022 г. и се осъществяват с финансовата подкрепата на Министерство на културата, Столична програма „Култура“, Полски институт в София.

Театралният пърформанс „Чудати разкази“ се осъществява с финансовата подкрепа на Национален фонд „Култура“.

Партньори на събитието са Фондация „Следваща страница“, Къща за литература и превод, Ratio, Мебели Виденов, Метрореклама

С медийната подкрепа на: Impressio, dir.bg, Артакция, Виж, Портал Култура, Въпреки, Ателие, Аз чета, Литературен вестник, ArtCast, Jasmin, Лицата на града, 7arts, Mika Magazine, Кафене.бг

За повече информация:

Демна Димитрова

+359 885 999 758

demna.dimitrova@gmail.com

fb/literarytalks.sofia

Instagram (@literarytalks.sofia)